

Rámcová zmluva uzatvorená podľa § 269 ods. 2 a s použitím ustanovenia § 273 Obchodného zákonníka  
medzi zmluvnými stranami:

Obchodné meno: **Janko - Slovakia s.r.o.**

Sídlo: Vyšovec 75/4A

IČO / DIČ: 54429692 / 2121660805

V zastúpení: Matej Kornhauser

Telefón / Email: +421 947 933 111 / info@janko-obchod.sk

**(ďalej len "dodávateľ")**

Obchodné meno: ..................................................................

Sídlo: ..................................................................

IČO / DIČ: ..................................................................

IČ DPH: ..................................................................

V zastúpení: ..................................................................

Telefón / Email: ..................................................................


**(ďalej len "odberateľ")**

**1. Predmet zmluvy**

1. Touto zmluvou si zmluvné strany rámcovo upravujú podmienky predaja oblečenia a obuvi, ktorý predáva dodávateľ a ktoré budú bližšie určené (hlavne čo do druhu, množstva, termínu dodávok) v samostatných objednávkach.
2. Dodávateľ sa zaväzuje predávať odberateľovi po dobu platnosti tejto zmluvy tovar a služby podľa objednávok.
3. Odberateľ sa zaväzuje uhradiť dodávateľovi kúpnu cenu za tovar a služby podľa potvrdených cenových ponúk dodávateľa a objednávok odberateľa.

**2. Dodacie podmienky**

1. Dodacie podmienky pre akýkoľvek tovar dodaný dodávateľom na základe objednávok odberateľa, sú stanovené v jednotlivých objednávkach.
2. Súčasťou dodávky tovaru, resp. služieb je buď dodací list alebo faktúra. Prevzatie tovaru a služieb potvrdzuje odberateľ svojím podpisom.
3. Odberateľ je povinný skontrolovať si zásielku pri prevzatí. Prípadné nezrovnalosti zistené na zásielke je odberateľ povinný bezodkladne oznámiť dodávateľovi.

**3. Cena a platobné podmienky**

1. Cena za dodaný tovar bude vypočítaná dodávateľom podľa objednávok odberateľa potvrdených dodávateľom a to v zmysle aktuálnej cenovej ponuky trhu.
2. Za dodaný tovar vystaví dodávateľ daňový doklad – faktúru. Splatnosť faktúry je **14 dní** odo dňa doručenia faktúry odberateľovi. Platby za tovar a služby sa uskutočňujú bankovým prevodom na účet dodávateľa uvedený na faktúre.

**4. Zmluvná pokuta a reklamácia**

1. V prípade, že dodávateľ poruší povinnosť dodať tovar a po písomnej upomienke sa dostane do výrazného omeškania (napr. 1 mesiac), zaväzuje sa zaplatiť odberateľovi zmluvnú pokutu vo výške 5 % z dohodnutej kúpnej ceny. Odberateľ v tomto prípade má právo od predmetnej dielčej kúpnej zmluvy odstúpiť.
2. V prípade, že sa odberateľ dostane do omeškania so splnením povinnosti zaplatiť kúpnu cenu, zaväzuje sa dodávateľovi zaplatiť zmluvnú pokutu vo výške 0,08 % z kúpnej ceny za každý deň omeškania až do úplného zaplatenia dlžnej čiastky.
3. Odberateľ má právo reklamovať tovar a žiadať o vrátenie peňazí alebo výmenu chybného tovaru v prípade, že bol tovar zaslaný v inom počte kusov, druhu oblečenia alebo bol poškodení ešte pred odoslaním. Odberateľ je povinný informovať dodávateľa v prípade, že objednávka nie je v súlade s dodaným tovarom.

**5. Záverečné ustanovenia**

1. Táto Zmluva sa uzatvára na dobu **neurčitú**.
2. Túto Zmluvu môže vypovedať ktorákoľvek zo Zmluvných strán písomnou formou, a to aj bez udania dôvodu. Výpovedná doba je **30 dní** a začína plynúť dňom doručenia písomnej výpovede druhej zmluvnej strane. Vypovedaním Zmluvy sa nerušia záväzky, ktoré vznikli na základe skôr uzatvorených objednávok.
3. Vo veciach neupravených zmluvou sa zmluvný vzťah spravuje Obchodným zákonníkom a príslušnými ustanoveniami všeobecne záväzných právnych predpisov.
4. Zmluvné strany sa dohodli, že zmeny a doplnenia k tejto zmluve je možné uzatvoriť výlučne písomne a so súhlasom obidvoch zmluvných strán.
5. Zmluva je vyhotovená v dvoch rovnopisoch, pričom každá zmluvná strana obdrží po jednom rovnopise.
6. Zmluva nadobúda platnosť a účinnosť dňom jej podpisu zmluvnými stranami.
7. Zmluvné strany vyhlasujú, že si zmluvu riadne prečítali a potvrdzujú, že zmluva je zrozumiteľná a určitá a vyjadruje ich skutočnú, slobodnú a vážnu vôľu, nie je uzatvorená v tiesni za nápadne nevýhodných podmienok a na znak súhlasu ju vlastnoručne podpísali.

|  |  |
| --- | --- |
|  |  |
| V ........................................  Dňa ............................... | V ..................................  dňa ............................ |
|  | |
| Dodávateľ: | Odberateľ: |
|  | |
| ................................................. Janko - Slovakia s.r.o. | ................................................. |